* Vörurnar sem eru merktar með * fékk greinahöfundur í gegnum samstarf / gjöf Gleðilega hátíðog vonandi eru þið búin að hafa það sem allra best yfir hátíðirnar . Ég er svo sannarlega búin að vera njóta með mínu fólki yfir hátíðirnar , þetta er akkúrat slökunin sem ég þurfti . Það er svo mikil ró yfir öllu finnst mér . Þetta eru seinustu jólin okkar bara við tvö , bara ég og Steinar en á næsta ári verðum við þrjú . Mér finnst það svo óraunverulegt og hlakka svo til . Ég er alveg einstaklega þakklát þessi jól en þetta eru búin að vera ótrúlega skrítin jól , jólabarnið ég er lítið búin að vera pæla í þeim . Það er bara svo mikil spenna fyrir næstu mánuðum og finnst mér ég eiga eftir að gera allt . Það eru rúmlega fimm vikur í settan dag , þannig við ætlum að nýta seinustu daga ársins til að setja allt saman og græja . Ég er komin í mikla hreiðursgerð en mig langar að þrífa allt hátt og lágt , gera allt tilbúið . Mig langaði líka að deila með ykkur jóladressinu mínu en ég er svo ótrúlega ánægð með þennan gullfallega kjól sem ég fékk í gegnum samstarf * hjá henni Hildi í Yeoman . Hún er algjör snillingur og kann svo sannarlega að hanna fallegar flíkur . Ég er búin að vera í sama dressinu nánast alla meðgönguna , þannig mér leið svo vel í þessum fallega kjól . Þetta er þægilegasti jólakjóll sem ég hef átt , ég þurfti ekki einu sinni að skipta yfir í þægilegri föt því þessi kjóll er svo þægilegur . Þannig ef þið eruð að leita ykkur af fallegum áramótakjól eða bara fallegum kjól yfir höfuð þá mæli innilega með að kíkja í Yeoman . Mig langar að vera í honum alla daga núna . . og mun örugglega gera það haha . Helstu vörurnar sem ég notaði : Becca Cosmetics – Blushed Copper : Þetta er highlighter eða kinnalitur sem er ætlaður fyrir dökka húð og er ótrúlega fallegur . Mér finnst hann samt líka mjög fallegur ef maður notar pínu lítið í einu á ljósa húð en þá fær maður þetta “ bronze glow ” . Mér finnst kinnarnar manns verða svo ferskar og fallegar . Esteé Lauder Double wear instant Concealer * : Æðislegur hyljari sem ég er búin að vera nota seinustu mánuði . Hann er með tvær hliðar , einn til að gefa raka og grunna augun fyrir hyljarann og síðan á hinum endanum er hyljari . Með því að hafa grunn sem gefur raka þá getur það komið í veg fyrir fínar línur og hyljarinn helst á lengur . Becca Cosmetics Back Light Priming Filter * : Æðislegur rakagrunnur sem gefur fallegan ljóma , raka og heldur farðanum öllu á sínum stað . Maybelline Ultra Slim Defining Eyebrow pencil * : Ég fæ oft spurningar hvaða vörur ég nota í augabrúnirnar mínar en ég er búin að nota þennan augabrúnablýant frá Maybelline núna í meira en ár og mæli með . Blýanturinn er mjór og fíngerður og nær því að móta augabrúnirnar vel . Duos & trios : Augnhárin sem ég nota alltaf og gæti ekki verið án þegar ég er að gera mig fínt til . Chanel Soleil Tan De Chanel * : Krem bronzer sem gefur fallega hlýju í andlitið . Real Techniques Brush Crush 004 Contour * : Þennan bursta er ég búin að vera nota í kinnalit eða til þess að skyggja . Ég er ekki mikið fyrir að skyggja andlitið en geri það stundum ef ég vil vera extra fín . Vonandi hafið þið sem allra best yfir hátíðirnar og njótið með ykkar fólki xx